[{"text_idx": "#000003", "text": "So\u0303ja 466. pa\u0308ev: Vene o\u0303huru\u0308nnakus Dniprole sai surma kaheaastane laps"}, {"text_idx": "#000005", "text": "Laupa\u0308eval toimunud Vene relvajo\u0303udude raketiru\u0308nnakus Dnipropetrovski oblastile hukkus kaheaastane laps, viga sai 22 inimest, neist viis olid lapsed. O\u0308o\u0308sel anti o\u0303huha\u0308ire tervel Ukraina territooriumil, ko\u0303ik Kiievi pihta sihitud raketid vo\u0303ttis Ukraina o\u0303huto\u0303rje maha."}, {"text_idx": "#000006", "text": "Oluline pu\u0308hapa\u0308eval, 4. juunil kell 22.34:"}, {"text_idx": "#000007", "text": "- Vene relvajo\u0303udude o\u0303huru\u0308nnakus Dnipropetrovski oblastile hukkus kaheaastane tu\u0308druk, viga sai 22 inimest;"}, {"text_idx": "#000008", "text": "- Danilov: Vene va\u0308ed kaotasid Bahmuti all 7,5 korda rohkem so\u0303dureid;"}, {"text_idx": "#000010", "text": "- Venemaa va\u0308itel toimub nende piirialadel vilgas so\u0303jategevus;"}, {"text_idx": "#000011", "text": "- Vene vastupanuvo\u0303itlejad plaanivad oma vangid anda ukrainlastele;"}, {"text_idx": "#000012", "text": "- Venemaa: kaugmaarakettide Ukrainale andmine suurendab pingeid;"}, {"text_idx": "#000014", "text": "- Ukraina: lahingud Bahmuti la\u0308histel ja\u0308tkuvad;"}, {"text_idx": "#000015", "text": "- Zelenski: Venemaa so\u0303jaka\u0308ik on tapnud va\u0308hemalt 500 last;"}, {"text_idx": "#000016", "text": "- Ukraina o\u0303huto\u0303rje vo\u0303ttis maha ko\u0303ik Kiievile sihitud Vene raketid ja droonid;"}, {"text_idx": "#000017", "text": "- Kaks Vene tiibraketti tabas o\u0308o\u0308l vastu pu\u0308hapa\u0308eva Kirovohradi oblastis asuvat tegevlennuva\u0308lja, teatas Ukraina o\u0303hujo\u0303udude pressiesindaja;"}, {"text_idx": "#000018", "text": "- USA kindral David Petraeus usub, et Ukraina pealetung saab olema laiaulatuslik ning ha\u0308sti koordineeritud;"}, {"text_idx": "#000019", "text": "- Venemaa Belgorodi oblasti kuberner Vjats\u030ceslav Gladkov kutsus va\u0308idetavalt Ukraina relvajo\u0303udude ru\u0308nnakute alla ja\u0308a\u0308nud piiria\u0308a\u0308rsete asulate elanikke ajutiselt oma kodudest lahkuma;"}, {"text_idx": "#000020", "text": "- Ukraina kaitsejo\u0303udude pu\u0308hapa\u0308evase hinnangu kohaselt kaotas Venemaa viimase o\u0308o\u0308pa\u0308evaga ligi pool tuhat so\u0303durit ja 22 suurtu\u0308kisu\u0308steemi."}, {"text_idx": "#000021", "text": "Vene raketiru\u0308nnakus Dniprole sai viga 22 inimest"}, {"text_idx": "#000022", "text": "Ukraina eriolukordade ministeeriumi teate kohaselt tabas u\u0308ks rakett Dnipro la\u0308histel asuva Pidhorodne asula eramurajooni, langedes kahekorruseliste elamute vahele."}, {"text_idx": "#000023", "text": "Oblasti kuberneri Serhi Lo\u0303saki so\u0303nul leiti rusude alt kaheaastase tu\u0308druku surnukeha. \"Venemaalased tapsid lapse. O\u0308o\u0308sel toodi varemete alt va\u0308lja tu\u0308druku surnukeha. Ta sai just kahe aastaseks. Minu siiras kaastunne vanematele,\" kirjutas Lo\u0303sak sotsiaalmeedias."}, {"text_idx": "#000025", "text": "Lisaks on plahvatuse to\u0303ttu kolm poissi \u2013 kuue-, 11- ja 15-aastane kriitilises seisukorras, kaks tu\u0308drukut \u2013 11- ja 17-aastane on haiglas stabiilses seisundis. Kokku viidi su\u0308ndmuskohalt haiglasse 17 inimest."}, {"text_idx": "#000026", "text": "Kokku saabus ru\u0308nnakupaika 18 pa\u0308a\u0308stemeeskonda, mille koosseisus on 85 pa\u0308a\u0308stjat, kes panid piiri plahvatuste po\u0303hjustatud tulekahjudele."}, {"text_idx": "#000027", "text": "The body of a two-year-old girl was found under the rubble of a house in the Dnipropetrovsk region where the Russians targeted. It is known about 22 victims, among them 5 children.As a result of the rocket impact, the two two-story buildings between which the rocket hit were... /tmmzz1HVcL"}, {"text_idx": "#000028", "text": "Pidhorodne asub oblastikeskusest Dniprost po\u0303hjas. Ukraina lo\u0303unaosas asuva Dnipropetrovski mo\u0303ned asulad, mis asuvad suhteliselt rinde la\u0308hedal, on sageli Vene va\u0308gede o\u0303huru\u0308nnakute sihtma\u0308rgiks."}, {"text_idx": "#000029", "text": "Venemaa kaitseministeerium teatas pu\u0308hapa\u0308eval, et kasutasid suurtu\u0308kke Ukraina-meelse ru\u0308hmituse sissetungi to\u0303kestamiseks u\u0308le piiri."}, {"text_idx": "#000030", "text": "Varem pu\u0308hapa\u0308eval oli Belgorodi kuberner Vjats\u030ceslav Gladkov o\u0308elnud, et Ukraina va\u0308ed pommitasid S\u030cebekino linna, mis asub umbes seitsme kilomeetri kaugusel Ukraina-Venemaa piirist. Keegi pommitamises viga ei saanud."}, {"text_idx": "#000031", "text": "Gladkovi so\u0303nul ka\u0308isid pu\u0308hapa\u0308eval lahingud ka piiria\u0308a\u0308rses Novaja Tavolz\u030canka ku\u0308las."}, {"text_idx": "#000033", "text": "Vabatahtlike Korpus teatas hiljem, et Gladkov ei ilmunud kokkulepitud ajaks kohale ning et vangid antakse u\u0308le ukrainlastele vangide vahetuseks."}, {"text_idx": "#000035", "text": "Tema so\u0303nul on Vene va\u0308ed kaotanud 1. septembrist alates Bahmuti all 22 816 so\u0303durit."}, {"text_idx": "#000036", "text": "Ku\u0308simusele, miks Ukraina va\u0308gede jaoks oli Bahmuti kaitsmine niivo\u0303rd oluline, vastas Danilov, et Ukraina kaitsjad peavad Ukraina linnu kaitsma ja neil ei ole mingit o\u0303igust neid maha ja\u0308tta."}, {"text_idx": "#000037", "text": "Kui Prantsusmaa ja Saksamaa teevad teoks oma plaanid ja annavad Ukrainale samuti kaugmaarakette, suurendab see veelgi pingeid, teatas pu\u0308hapa\u0308eval Kreml."}, {"text_idx": "#000038", "text": "Suurbritannia oli esimene riik, mis andis Ukrainale kaugmaarakette. Ukraina on Saksamaalt ku\u0308sinud Tauruse rakette, mille laskeulatus on 500 kilomeetrit. Prantsusmaa president Emmanuel Macron on o\u0308elnud, et Ukrainale antakse rakette, mille laskekaugus lubab alustada vastupealetungiga."}, {"text_idx": "#000039", "text": "\"Praegu ra\u0308a\u0308gitakse, Prantsusmaa ja Saksamaa annavad rakette, mille laskeulatus on 500 kilomeetrit vo\u0303i rohkem. Need on ta\u0308iesti teistmoodi relvad, mis juhivad ja\u0308rjekordse pingete to\u0303usuni,\" u\u0308tles Kremli pressiesindaja Dmitri Peskov."}, {"text_idx": "#000040", "text": "Ukraina kaitseministeerium postitas pu\u0308hapa\u0308eval video, kus kutsus inimesi u\u0308les vaikima Ukraina vastupealetungi plaanidest."}, {"text_idx": "#000042", "text": "Ukraina vo\u0303imud on ka varem suhtunud kriitiliselt avalikesse spekulatsioonidesse, o\u0308eldes, et see aitab vaid vaenlast. Viimastel pa\u0308evadel on u\u0308hendust vo\u0303etud inimestega, kes on jaganud pilte vo\u0303i videoid Ukraina o\u0303huto\u0303rjesu\u0308steemidest,"}, {"text_idx": "#000043", "text": "Lahingud ja\u0308tkuvad ha\u0308vitatud Bahmuti linna la\u0308histel ja Vene va\u0308ed kannavad endiselt suuri kaotusi vaatamata sellele, et lahingud pole enam nii a\u0308gedad, teatasid Ukraina relvajo\u0303ud pu\u0308hapa\u0308eval."}, {"text_idx": "#000044", "text": "Venemaa teatel vallutasid nende va\u0308ed aprilli lo\u0303pus Bahmuti, Ukraina on samas eitanud, et Vene va\u0308gedel on linna u\u0308le ta\u0308ielik kontroll."}, {"text_idx": "#000045", "text": "Ukraina relvajo\u0303udude teatel tegid Vene va\u0308ed pu\u0308hapa\u0308eval Bahmuti la\u0308histel kaks ebao\u0303nnestunud operatsiooni ning pommitasid la\u0308hedalasuvaid ku\u0308lasid."}, {"text_idx": "#000046", "text": "\"Vaenlane kannab endiselt suuri kaotusi Bahmuti suunal. Meie kaitsejo\u0303ud ja\u0308tkavad vo\u0303itlust. Me vo\u0303idame,\" lausus Ukraina maava\u0308gede juht Oleksandr So\u0303rsko\u0303i."}, {"text_idx": "#000048", "text": "16 kuud kestev Venemaa sissetung on tapnud va\u0308hemalt 500 last, u\u0308tles Ukraina president Volodo\u0303mo\u0303r Zelenski."}, {"text_idx": "#000049", "text": "Zelenski u\u0308tles oma avalduses, et Venemaa relvad ja vihkamine on need, mis vo\u0303tavad ja ha\u0308vitavad Ukraina laste elusid iga pa\u0308ev."}, {"text_idx": "#000050", "text": "Zelenski so\u0303nul pole vo\u0303imalik o\u0308elda, kui palju lapsi on tegelikult hukkunud, sest osa Ukraina territooriumist on Venemaa poolt okupeeritud."}, {"text_idx": "#000051", "text": "Ukraina strateegilise to\u0308o\u0308stuse minister Oleksandr Kamo\u0303s\u030cin u\u0308tles, et pea pool Kiievis asuvatest varjenditest on kas suletud vo\u0303i kasutusko\u0303lbmatud. Inspekteeritud 1078 varjendist 359 olid ettevalmistamata, 122 olid suletud ning 597 ei ko\u0303lvanud kasutamiseks."}, {"text_idx": "#000053", "text": "Ukraina president Volodo\u0303mo\u0303r Zelenski andis reedel ka\u0308su u\u0308le kontrollida ko\u0303ik Ukrainas asuvad varjendid. Neljapa\u0308evase ru\u0308nnakus Kiievile hukkus kolm inimest, kes ei pa\u0308a\u0308senud suletud varjendisse."}, {"text_idx": "#000055", "text": "Ukraina o\u0303huto\u0303rjeu\u0308ksused ha\u0308vitasid o\u0308o\u0308l vastu pu\u0308hapa\u0308eva juba Kiievist kaugel ko\u0303ik linna pihta tulistatud Vene raketid."}, {"text_idx": "#000056", "text": "\"Ras\u030cistid (venelased - toim.) ru\u0308ndasid Ukrainat o\u0308o\u0308sel rakettidega, mille tulistasid tavapa\u0308raselt va\u0308lja Kaspia piirkonnas asunud Vene strateegilised pommitajad Tu-95MS ja lisaks saadeti linna suunas ru\u0308ndedroone. Esialgse info kohaselt ei jo\u0303udnud pealinna mitte u\u0308kski. Ko\u0303ik, mis linna poole suundus - o\u0303huto\u0303rje ha\u0308vitas need juba kaugelt,\" u\u0308tles Kiievi linna so\u0303java\u0308evalitsuse juht Sergei Popko sotsiaalmeediakanalis Telegram."}, {"text_idx": "#000057", "text": "Vene tiibraketid tabasid Ukraina keskosas asuvat lennuva\u0308lja"}, {"text_idx": "#000059", "text": "\"Ko\u0303iki tiibrakette ei suudetud ha\u0308vitada. Kuuest neli ha\u0308vitati, aga kahjuks kaks tabasid operatiivlennuva\u0308lja Kropivnitski la\u0308hedal,\" u\u0308tles Ihnat."}, {"text_idx": "#000060", "text": "Ta ei o\u0308elnud, kui suured olid kasutuses oleva lennuva\u0308ljakahjustused, vaid kutsus selle asemel tugevdama o\u0303hukaitset."}, {"text_idx": "#000061", "text": "Ukraina o\u0303hujo\u0303udude teatel ru\u0308ndas Venemaa pu\u0308hapa\u0308eva esimestel tundidel Ukrainas kuue tiibraketi ja viie drooniga. Neli tiibraketti ja kolm drooni tulistas Ukraina o\u0303huto\u0303rje alla."}, {"text_idx": "#000062", "text": "USA kindral: usun, et Ukraina vasturu\u0308nnak saab olema vo\u0303imas"}, {"text_idx": "#000063", "text": "USA neljata\u0308rnikindral David Petraeus ra\u0308a\u0308kis Briti va\u0308ljaandele The Guardian, et tema hinnangul saab Ukraina peatne vastupealetung olema vo\u0303imas ning nad saavutavad sellega laiema efekti."}, {"text_idx": "#000064", "text": "\"Ma arvan, et vasturu\u0308nnak saab olema muljetavaldav. Minu tunnetus on, et nad suudavad edukalt la\u0308bi viia u\u0308ldva\u0308gede ru\u0308nnaku, teiste so\u0303nadega nad suudavad korraldada operatsiooni, milles samaaegselt so\u0303java\u0308epioneerid avavad tee la\u0308bi vastase kaitserajatiste ning teevad kahjutuks miiniva\u0308ljad, neile ja\u0308rgnevad soomusu\u0308ksused, mida kaitsevad tankito\u0303rjerelvade eest jalava\u0308elased, o\u0303huto\u0303rje hoiab eemal Vene lennukid, elektroonilise so\u0303japidamise u\u0308ksused segavad venelaste raadiosidet, tagalas to\u0308o\u0308tavad logistikau\u0308ksused, nende ees tegutsevad suurtu\u0308kiu\u0308ksused,\" ra\u0308a\u0308kis Petraeus Briti ringha\u0308a\u0308leingule BBC, mida vahendas The Guardian."}, {"text_idx": "#000065", "text": "\"Ja ko\u0303ige ta\u0308htsam on see, et kui ru\u0308ndeu\u0308ksused jo\u0303uavad 72-96 tunniga kulminatsioonini \u2013 see on fu\u0308u\u0308siliselt maksimum \u2013 ning nad on kandnud kaotusi, siis on olemas ja\u0308rgmised u\u0308ksused, mis suruvad edasi ja kinnistavad saavutatud edu. See peaks terve Vene kaitse panema liikuma ning siis tekivad uued vo\u0303imalused ning avaneb ka vo\u0303imalus laieneda tiibadel,\" lisas erukindral."}, {"text_idx": "#000068", "text": "Belgorodi kuberner kutsus piiria\u0308a\u0308rseid elanikke oma kodudest lahkuma"}, {"text_idx": "#000069", "text": "\"Eile sai Bezljudovkas ja Novaja Tavolz\u030cankas kaks inimest surma. Palun, ko\u0303iki neis asulates, aga eelko\u0303ige S\u030cebekinski rajoonis, mis on tule all, kuulata vo\u0303imude u\u0308leskutset ja lahkuda! Lahkuge ajutiselt oma kodudest et pa\u0308a\u0308sta ko\u0303ige olulisem \u2013 enda ja oma la\u0308hedaste elu,\" kirjutas kuberner pu\u0308hapa\u0308eval oma kanalil sotsiaalmeediavo\u0303rgustikus Telegram."}, {"text_idx": "#000070", "text": "Ta lisas S\u030cebekinski ja Volokonovski rajoon ja\u0308id lo\u0303ppenud o\u0308o\u0308l suurtu\u0308kitule alla ning seal on palju kahjusid. Ohvrite kohta siiski andmed puuduvad."}, {"text_idx": "#000071", "text": "Gladkov u\u0308tles ka, et praegu on ajutistes majutuskeskustes juba u\u0308le nelja tuhande inimese. Ta ra\u0308a\u0308kis ka sellest, et piirialade lapsed ning mobiliseeritud so\u0303java\u0308elaste lapsed saadetakse puhkelaagrisse, mis asub Ukrainalt okupeeritud Krimmis."}, {"text_idx": "#000072", "text": "Vene meedia teatel on Belgorodi oblasti S\u030cebekinski piirkond ja\u0308a\u0308nud korduvalt Ukraina tule alla."}, {"text_idx": "#000073", "text": "Samas on Ukraina poolel so\u0303divad Vene rez\u030ciimi vastaste Vene kodanikest vabatahtlike u\u0308ksused teatanud reididest Belgorodi oblastisse, kust Venemaa relvajo\u0303ud neid massiivse tulega pu\u0308u\u0308avad va\u0308lja to\u0303rjuda vo\u0303i ha\u0308vitada."}, {"text_idx": "#000074", "text": "Briti luure: Venemaal leviv kahtlustamine ohustab ko\u0303iki sini-kollase kandjaid"}, {"text_idx": "#000075", "text": "So\u0303jahu\u0308steeria ning kahtlustamine on muutunud Venemaal nii laialdaseks, et paljud julgeolekuto\u0308o\u0308tajad to\u0303lgendavad iga sinise-kollase va\u0308rvikombinatsiooni kandjat Ukraina toetajana ning vo\u0303ivad teda karistada, kirjutas Briti so\u0303java\u0308eluure pu\u0308hapa\u0308eval."}, {"text_idx": "#000076", "text": "Lu\u0308hiraportis tuuakse va\u0308lja, kuidas 9. mail vahistati hooldekodu to\u0308o\u0308taja, kes kandis to\u0308o\u0308l sini-kollast jakki. Hiljuti pidasid aga Rosgvardija vo\u0303itlejad Leningradi oblastis Volhovis samal po\u0303hjusel kinni 22-aastase mehe, kuid hiljem selgus, et tal oli ka\u0308es hoopis Vene o\u0303hujo\u0303udude sini-kollane lipp."}, {"text_idx": "#000080", "text": "Ukraina va\u0308itel kaotas Venemaa o\u0308o\u0308pa\u0308evaga u\u0308le 20 suurtu\u0308ki"}, {"text_idx": "#000081", "text": "Ukraina kaitsejo\u0303udude peastaap avaldas pu\u0308hapa\u0308eval tavapa\u0308rase hinnangu Venemaa senistele kaotustele so\u0303jas alates selle algusest 24. veebruaril:"}, {"text_idx": "#000084", "text": "- operatiivtaktikalised droonid 3175 (+10);"}, {"text_idx": "#000086", "text": "Ukraina enda kaotuste kohta samasuguse regulaarsusega andmeid ei avalda ning pole ka avalikult selgitanud, millise metoodika alusel nad Vene so\u0303jakaotusi kokku loevad."}, {"text_idx": "#000089", "text": "So\u0303ja 464. pa\u0308ev: Hiina eriesindaja so\u0303nul pole ei Ukraina ega Venemaa sulgenud uksi la\u0308bira\u0308a\u0308kimistele"}, {"text_idx": "#000092", "text": "Vene vo\u0303imud va\u0308itsid, et tu\u0308histasid terrorito\u0303rjerez\u030ciimi Belgorodis"}, {"text_idx": "#000093", "text": "So\u0303ja 453. pa\u0308ev: Ukraina poolel vo\u0303itlevad venelased tegid reidi Belgorodi"}, {"text_idx": "#000097", "text": "Venemaa ru\u0308ndas Ukrainat 40 Shahedi drooniga"}, {"text_idx": "#000102", "text": "Jabeur teenis esimese turniirivo\u0303idu ko\u0303vakattega va\u0308ljakul"}, {"text_idx": "#000104", "text": "So\u0303ja 583. pa\u0308ev: Briti armee juhi so\u0303nul hoiab Ukraina so\u0303jas initsiatiivi"}, {"text_idx": "#000108", "text": "Kiviselg: ru\u0308nnak Sevastopolile na\u0308itab, et Krimmis pole enam miski kaitstud"}, {"text_idx": "#000110", "text": "Mu\u0308u\u0308t vo\u0303i to\u0303de: ku\u0308lma kivi peal istudes saab po\u0303iepo\u0303letiku"}, {"text_idx": "#000122", "text": "Vene va\u0308ed rajavad Zaporiz\u030cz\u030cja oblastis uusi kaitseliine"}]